พระราชกฤษฎีกาจัดตั้งเทศบาลตำบลทางเกวียนจังหวัดระยองพ.ศ. ๒๕๒๔ ภูมิพลอดุลยเดชป.ร.ให้ไว้ ณวันที่ ๑๒ มิถุนายน พ.ศ. ๒๕๒๔เป็นปีที่ ๓๖ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรจัดตั้งสุขาภิบาลทางเกวียนอำเภอแกลง จังหวัดระยอง ขึ้นเป็นเทศบาลตำบลอาศัยอำนาจตามความในมาตรา๑๕๙ ของรัฐธรรมนูญแห่งราชอาณาจักรไทย มาตรา ๖ แห่งพระราชบัญญัติสุขาภิบาล พ.ศ.๒๔๙๕ และมาตรา ๙ แห่งพระราชบัญญัติเทศบาล พ.ศ. ๒๔๙๖ จึงทรงพระกรุณาโปรดเกล้าฯให้ตราพระราชกฤษฎีกาขึ้นไว้ ดังต่อไปนี้มาตรา ๑ พระราชกฤษฎีกานี้เรียกว่าพระราชกฤษฎีกาจัดตั้งเทศบาลตำบลทางเกวียนจังหวัดระยอง พ.ศ. ๒๕๒๔มาตรา ๒[๑]พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ ให้จัดตั้งสุขาภิบาลทางเกวียนอำเภอแกลง จังหวัดระยอง ขึ้นเป็นเทศบาลตำบล มีชื่อว่า เทศบาลตำบลทางเกวียนจังหวัดระยองมาตรา ๔ให้กำหนดเขตเทศบาลตำบลทางเกวียน จังหวัดระยอง ไว้ดังนี้ด้านเหนือ ตั้งแต่หลักเขตที่ ๑ ซึ่งตั้งอยู่ริมถนนมาบใหญ่ฟากใต้ ห่างจากศูนย์กลางทางแยกถนนมาบใหญ่กับถนนหนองปรือ ระยะ ๒๐๐ เมตรเป็นเส้นขนานกับถนนหนองปรือ ไปทางทิศตะวันออกเฉียงเหนือ ถึงหลักเขตที่ ๒ ซึ่งตั้งอยู่ห่างจากศูนย์กลางถนนหนองกันเกราฟากตะวันตก ระยะ ๒๐๐ เมตรจากหลักเขตที่ ๒ เป็นเส้นขนานกับถนนหนองกันเกราไปทางทิศเหนือถึงหลักเขตที่ ๓ ซึ่งตั้งอยู่บนเส้นตั้งฉากกับถนนหนองกันเกราห่างจากศูนย์กลางทางแยกของถนนหนองกันเกรากับถนนหนองแหวน ไปทางทิศเหนือ ระยะ ๑๐๐เมตรจากหลักเขตที่ ๓เป็นเส้นตรงไปทางทิศตะวันออก ระยะ ๒๐๐ เมตร ถึงหลักเขตที่ ๔ ซึ่งตั้งอยู่ริมถนนหนองกันเกรา ฟากตะวันตกห่างจากศูนย์กลางทางแยกของถนนหนองกันเกรากับถนนหนองแหวน ไปทางทิศเหนือ ระยะ ๑๐๐เมตรจากหลักเขตที่ ๔ เป็นเส้นขนานกับถนนหนองแหวน ระยะ ๑๐๐ เมตรไปทางทิศตะวันออก ถึงหลักเขตที่ ๕ ซึ่งตั้งอยู่ริมแม่น้ำประแสฝั่งตะวันตก ห่างจากศูนย์กลางถนนหนองแหวนฟากเหนือ ระยะ ๑๐๐ เมตรด้านตะวันออก จากหลักเขตที่ ๕ เลียบริมแม่น้ำประแสฝั่งตะวันตก บรรจบคลองขุดฝั่งใต้ เลียบริมคลองขุดฝั่งใต้ไปทางทิศตะวันออกเฉียงใต้ ผ่านถนนบ้านนา ถึงหลักเขตที่ ๖ ซึ่งตั้งอยู่ริมคลองขุดฝั่งตะวันตก และริมทางหลวงแผ่นดินหมายเลข ๓ ตอนระยอง - จันทบุรี ฟากเหนือ ตรง กม.๒๗๒.๗๐๐ด้านใต้ จากหลักเขตที่ ๖ เลียบริมคลองขุด ฝั่งตะวันตกไปทางทิศตะวันตกเฉียงใต้ บรรจบแม่น้ำประแส ฝั่งเหนือ เลียบริมแม่น้ำประแสฝั่งเหนือ ไปทางทิศตะวันออก ถึงหลักเขตที่ ๗ ซึ่งตั้งอยู่ริมแม่น้ำประแส ฝั่งเหนือตรงข้ามกับปากคลองส่งน้ำจากหลักเขตที่ ๗ ข้ามแม่น้ำประแส แล้วเลียบริมคลองส่งน้ำฝั่งตะวันตก ไปทางทิศตะวันตกเฉียงใต้ ผ่านถนนวัดพลงช้างเผือก -ทะเลน้อย ถึงหลักเขตที่ ๘ ซึ่งตั้งอยู่ริมคลองส่งน้ำฝั่งตะวันตก ริมถนนวัดพลงช้างเผือก- ทะเลน้อย ฟากตะวันตกจากหลักเขตที่ ๘ เป็นเส้นตั้งฉากกับถนนวัดพลงช้างเผือก -ทะเลน้อย ฟากตะวันตก ไปทางทิศตะวันตก ระยะ ๒๐๐ เมตร ถึงหลักเขตที่ ๙จากหลักเขตที่ ๙ เป็นเส้นขนานกับถนนวัดพลงช้างเผือก ทะเลน้อยไปทางทิศเหนือถึงหลักเขตที่ ๑๐ ซึ่งตั้งอยู่ห่างจากศูนย์กลางถนนวัดพลงช้างเผือก- หนองควายเขาหัก ฟากใต้ ตามแนวเส้นตั้งฉาก ระยะ ๒๐๐ เมตรด้านตะวันตก จากหลักเขตที่ ๑๐เป็นเส้นขนานกับถนนวัดพลงช้างเผือก - หนองควายเขาหัก ฟากใต้ ไปทางทิศตะวันตก ผ่านถนนสุนทรโวหารถึงหลักเขตที่ ๑๑ ซึ่งตั้งอยู่ห่างจากศูนย์กลางถนนสุนทรโวหาร ฟากตะวันตกตามแนวเส้นตั้งฉาก ระยะ ๑๐๐ เมตรจากหลักเขตที่ ๑๑ เป็นเส้นขนานกับถนนสุนทรโวหาร ฟากตะวันตก ไปทางทิศตะวันออกเฉียงเหนือ ถึงหลักเขตที่ ๑๒ซึ่งตั้งอยู่ห่างจากศูนย์กลางถนนวิจิตรเดชา ๓ ตามแนวเส้นตั้งฉาก ระยะ ๑๐๐เมตรจากหลักเขตที่ ๑๒เป็นเส้นขนานกับถนนวิจิตรเดชา ๓ ไปทางทิศตะวันตกเฉียงเหนือ ผ่านทางหลวงแผ่นดินหมายเลข ๓ ตอนระยอง - จันทบุรี ถึงหลักเขตที่ ๑๓ซึ่งตั้งอยู่ห่างจากศูนย์กลางทางหลวงแผ่นดินหมายเลข ๓ ตอนระยอง - จันทบุรีฟากตะวันตกตามแนวเส้นตั้งฉาก ระยะ ๑๐๐ เมตรจากหลักเขตที่ ๑๓ เป็นเส้นขนานกับทางหลวงแผ่นดินหมายเลข ๓ตอนระยอง จันทบุรี ฟากตะวันตก ไปทางทิศตะวันออกเฉียงเหนือ ถึงหลักเขตที่ ๑๔ซึ่งตั้งอยู่ห่างจากศูนย์กลางถนนเจริญสุข ฟากใต้ ตามแนวเส้นตั้งฉาก ระยะ ๑๐๐ เมตรจากหลักเขตที่ ๑๔เป็นเส้นขนานกับถนนเจริญสุข ฟากใต้ ไปทางทิศตะวันตกเฉียงเหนือ ถึงหลักเขตที่ ๑๕ ซึ่งตั้งอยู่ห่างจากศูนย์กลางทางแยกถนนเจริญสุขกับทางหลวงแผ่นดินหมายเลข๓ ตอนระยอง - จันทบุรี ระยะ ๑,๒๐๐ เมตรจากหลักเขตที่ ๑๕เป็นเส้นตรงไปทางทิศตะวันออกเฉียงเหนือผ่านถนนเจริญสุข บรรจบหลักเขตที่ ๑ดังปรากฏในแผนที่ท้ายพระราชกฤษฎีกานี้ตามเส้นแนวเขตที่กล่าวไว้ในมาตรานี้ ให้มีหลักย่อยปักไว้เพื่อแสดงแนวเขตตามสมควรมาตรา ๕ ในระหว่างดำเนินการเลือกตั้งสมาชิกสภาเทศบาลตำบลทางเกวียนจังหวัดระยอง ให้รัฐมนตรีว่าการกระทรวงมหาดไทยแต่งตั้งกรรมการสุขาภิบาลทางเกวียนอำเภอแกลง จังหวัดระยองซึ่งพ้นจากตำแหน่งในวันที่พระราชกฤษฎีกานี้ใช้บังคับดำเนินกิจการในหน้าที่ของคณะเทศมนตรีไปพลางก่อน จนกว่าคณะเทศมนตรีที่ได้รับแต่งตั้งตามมาตรา๓๗ แห่งพระราชบัญญัติเทศบาล พ.ศ. ๒๔๙๖ เข้ารับหน้าที่มาตรา ๖ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการพลเอก ป.ติณสูลานนท์นายกรัฐมนตรี[เอกสารแนบท้าย]๑.แผนที่ท้ายพระราชกฤษฎีกาจัดตั้งเทศบาลตำบลทางเกวียน จังหวัดระยอง พ.ศ. ๒๕๒๔(ดูข้อมูลจากภาพกฎหมาย)หมายเหตุ :- เหตุผลในการประกาศใช้พระราชกฤษฎีกาฉบับนี้ คือเนื่องจากสุขาภิบาลทางเกวียน อำเภอแกลง จังหวัดระยองมีสภาพเหมาะสมที่จะยกฐานะขึ้นเป็นเทศบาลตำบล เพื่อให้ประชาชนในท้องถิ่นได้ปกครองดูแลและทะนุบำรุงท้องถิ่นของตนตามระบบเทศบาลจึงจำเป็นต้องตราพระราชกฤษฎีกานี้ขึ้นปิติวรรณ/จัดทำ๑๖ มีนาคม๒๕๖๓อรญา/ตรวจ๑ เมษายน ๒๕๖๓[๑] ราชกิจจานุเบกษา เล่ม ๙๘/ตอนที่ ๑๐๑/ฉบับพิเศษหน้า ๗/๒๔ มิถุนายน ๒๕๒๔